Va se vrime godišća
Rič je draga stvorena od svete devi Marije

Va se vrime godišća
mir se svitu navišća
skoze rojen'je ditića
od svete divi Marije.

Od pričiste divice
ter nebeske kraljice
vzide zvizda danica
ot svete divi Marije.

Diva sina porodi,
djavlju silu vsu slomi,
a krstjane oslobodi,
sveta diva Marija.

O pol noći Bog se rodi
nebo i zemlju prosveti,
kako o pol dne svitlo bi
ot svete divi Marije.

U jasli ga kladiše,
mati mu se klanjaše,
ter ga slatko ljubjaše
sveta diva Marija.

An'jeli mu služahu,
novu pisan pojahu,
milost njega slavjahu
i svetu divu Mariju.

O an'jeli tacite,
Sina božja slavite
ter pastirem recite
ot svete divi Marije.

An'jel pride nebeski,
ter pastirom navesti
prevelike radosti
ot svete divi Marije.

O pastiri, tacite,
stada vaša pustite,
Sina božja išćite
sa svetu divu Mariju.

Kada pastiri dojdoše,
Sina božja najdoše
ter mu slavu izdaše
i svetoj divi Mariji.

Kada k njemu pridoše,
veliko se čudiše
tere tako rekoše,
sveta divo Marije.

Čudo velo človika,
kralja vidismo velika,
v grdu plinu povita
ot svete divi Marije.

U jaslih on ležaše,
svite na njem ne biše,
zač ubožastvo ljubjaše
za svetu divu Mariju.

Po rojen'ji osmi dan
Sin božji bje obrezan,
i krv proli on'je dan,
sveta divo Marije.

Stari zakon tvrjaše,
a novi načinjaše,
Sveto pismo plnjaše
sa svetu divu Mariju.

Od istoka tri kralji
mnogo dan su jizdili,
da bi Isusa vidili
sa svetu divu Mariju.

Zvizda voj njih bivaše,
zrakom put njim kazaše,
kade Sin božji počivaše
sa svetu divu Mariju.

Kada k njemu pridoše,
zlato i tamjan podaše,
a muro darovaše,
sveta divo Marije.

An'jel obnoć prileti
tere kraljem navisti
ka Irudu ne pojti,
sveta divo Marije.

Kada domov pojdoše,
jednim glasom vzapiše,
klicajući vzglasiše,
sveta divo Marije.

Tebe, Bože, hvalimo,
sveto Trojstvo slavimo
sada i va viki vikom, amen.

Hrvatski srednji vijek